**„Там, където започва родината“**

* **Какво име избрах за проекта**

„Опознай родината, за да я обикнеш!“ – това са думи на Алеко Константинов – Щастливеца. А откъде започва родината? От ласката на майчините песни, от бащиния дом, от прадядовата пушка, от бабините приказки, от родния край. Родината започва от сърцето!

* **Какво искам да направя**

Винаги съм смятала, че моят роден край е най-красивото място на Земята. Макар да съм още дете, разбирам уникалността на природата, която ме заобикаля, виждам разнообразието и усещам и поглъщам красотата и чистотата и…Зная, че на територията на моя роден край има следи от изчезнали цивилизации, тракийски светилища, скални манастири, музеи. Много бих искала заедно с моите съученици да направим една малка обиколка из област Търговище и да се запознаем отблизо с нейните природни дадености, неповторим дух и самобитност. Искам да посетим местата, които носят усещане за вечност, родолюбие, неземна сила и красота. Така у мен и моята най-добра приятелка и съученичка Мария се зароди идеята да се включим в кампанията „Опознай родния край“ в Област Търговище, която е част от националното движение „Опознай родината -100 национални туристически обекта“. Кампанията за Търговищка област се провежда под патронажа на Областния управител, съвместно с общинските администрации, Регионалния и общинските исторически музеи, туристическите дружества и училищата в областта. За тази чудесна инициатива научихме от нашия класен ръководител.

* **Защо смятам, че е важно да осъществя идеята си**

Нашият роден край има уникално природно и културно наследство, но от него в пътеводителя на националното движение „Опознай България – 100 национални туристически обекта“ са включени само два обекта – късноантичната и средновековна крепост „Мисионис“ и „Славейковото училище“в Търговище. Нашето желание е да обходим възможно повече забележителности, защото така ще разберем къде са корените ни, ще оценим какво имаме, ще се радваме и гордеем и ще осъзнаем, че България е незаменима. Ще се научим да пазим всичко българско достойно и ще останем завинаги българи.

* **Какво искам да постигна**

Чрез дейностите по проекта искаме да стимулираме ученическия туризъм и здравословния начин на живот сред децата от нашия клас, да ги поощрим да опознаят природните и културните забележителности на Област Търговище, а оттам и на възможно повече кътчета на прелестната ни родина. Надяваме се да разширим своите познания и кръгозор, и да провокираме и другите класове от училището/ а защо не и нашите близки и приятели/ да опознаят родния ни край.

* **Как ще го направя? Какви дейности трябва да извърша?**
* Да представим своята идея пред класа, учителите ни и Директора на училището.
* Да участваме всички в тържественото представяне и даване на старт на кампанията „Опознай родния край“.
* На родителска среща да запознаем родителската общност с проектната идея и да вземем решение за участие.
* Да проучим заедно с моя класен ръководител всички обекти от пътеводителя. Да изберем заедно 10 от тях, които ще посетим през тази година. /Останалите десет са планирани за следващата учебна година./
* Да определим време за провеждане на две екскурзии, като във всяка са включени по 5 обекта.
* Да намерим спонсори за екскурзиите.
* Да организираме пътуването.
* Да се свържем с Регионален исторически музей - Търговище и Исторически музей – Попово и да ги помолим да ни осигурят екскурзоводи, които да ни придружават.
* Да проведем екскурзиите.
* Да представим видяното, наученото и преживяното чрез организирането на тържество през м.октомври 2015г., за което трябва следното:
* изготвяне на сценарий;
* създаване на мултимедиен продукт с програмата mozaBook 4.5;
* изработване на покани за родителите и другите гости на събитието;
* изработване на значки с логото на кампанията за всички деца и за гостите на тържеството;
* изработване на сертификати и грамоти за всички участници в проекта, и специално за спонсорите на екскурзиите;
* рисунка/ маслена живопис/ на един от посетените обекти с автор нашата съученичка Рая Руменова / картината ще бъде връчена на Областния управител на Област Търговище/ ;
* представяне на проекта;
* Да популяризираме в web пространството всички дейности по проекта, чрез сайта на класа с адрес: [www.abv.inpo.bg](http://www.abv.inpo.bg) , сайта на училището, сайта на РИО и Facebook.
* **За колко време ще осъществя идеята си?**

Необходимото време за проучване на обектите и подготовката на екскурзиите е два месеца – април и май 2015г., а провеждането им ще стане в два последователни дни -2 и 3 юни 2015г.. Подготовката на представянето на видяното и наученото ще отнеме три седмици. Общо около 3 месеца ще са необходими за осъществяване на идеята ни.

* **Кой ще участва в проекта?**

В проекта ще вземат участие всички ученици от нашия клас / 100% участие/, класният ни ръководител, възпитателят на ПИГ и училищният лекар. Партньори по проекта са:

* Директорът на училището;
* родителите ни – основни спонсори на екскурзиите;
* Регионалния и Общински исторически музеи;
* г-н Мирослав Георгиев от Регионален исторически музей – Търговище, клон гр.Опака
* г-н Стамен Станев – Общински исторически музей Попово
* нашите родители г-жа Райна Златева и г-жа Боряна Йорданова - крафтъри, които ще изработят значките и поканите.
* г-ца Яница Димитрова – графичен дизайнер, която ще проектира грамотите;
* г-жа Росица Пенчева – музикант и вокален педагог, която ще подготви музикалното оформление на тържеството по представяне на проекта;
* Телевизия СКАТ Попово и г-н Радослав Радославов - журналист от „Местен вестник“, които ще отразят събитието.
* **Какви средства са необходими?**

Средствата, необходими за двете екскурзии са в размер на 350лв., което включва транспортни услуги и входове за посещения на обектите. Беседите са безплатно изнесени от г-н Георгиев и г-н Станев. За отпечатването на грамотите са нужни – 30лв. Изработването на значките, поканите и графичните услуги са безплатно предоставени от нашите партньори.

* **Как ще разбера дали проектът е бил успешен?**

Ще разберем дали проектът ни е бил успешен ако:

* отзивите на участниците в него са положителни;
* всички изразят желание да посетят и останалите обекти от пътеводителя;
* и други класове последват примера ни и се включат в опознаването на родния край / VII“б“ клас вече посети десет от обектите/;
* ще разбера по сълзите на искрена радост и вълнение на нашите родители и гости на тържеството по представянето на проекта.

**Забележка**: Всички дейности по проект „Там, където започва родината“ вече са изпълнени . Предстои продължението му през м. юни 2016г. с посещение на останалите обекти от пътеводителя. Предоставям образци, копия и оригинали на някои от материалите, които няма да нарушат изискването за анонимност.

* + сценарий на тържеството
	+ покана за родители /образец/
	+ покана за официални гости /образец/
	+ значка /оригинал/
	+ сертификат за участник/ образец/
	+ грамота за участник /образец/
	+ грамота за родители и спонсори /образец/
	+ снимка на картината на Рая - „Капански етнографско-архитектурен комплекс“, с.Садина
	+ пътеводител на моя съученичка /оригинал/, която заедно със своите родители е посетила и останалите десет обекта
	+ Грамота от Областния управител на Област Търговище /копие/.

П Р О Е К Т

„Там, където започва родината“

I-ва възрастова група: I – IV клас

**ПРИЛОЖЕНИЕ №1**

**АНКЕТНА КАРТА**

за участниците в Националната олимпиада по гражданско образование 2015-2016г.

**Наименование на проекта:** „Там, където започва родината“

**Резюме на проекта: Идеята на проекта** е учениците от трети „б“ клас на ОУ „Л. Каравелов“, гр. Попово да се включат в кампанията „Опознай родния край“ в Област Търговище, която е част от националното движение „Опознай родината -100 национални туристически обекта“. Кампанията за Търговищка област се провежда под патронажа на Областния управител, съвместно с общинските администрации. **Целта на** **проекта** е да се посетят десет от двадесетте природни и културно исторически забележителности на територията на Областта, включени в пътеводителя на кампанията, като по този начин се стимулира ученическия туризъм и здравословния начин на живот сред децата, обогатяват се знанията им за родния край, като стъпка към опознаването на богатото културно-историческо и природни наследство на България. **Дейностите по проекта** включват проучване на обектите, представяне на идеята пред родителите, организиране на две екскурзии по избраните маршрути, провеждане на екскурзиите, отчет на изпълнението на дейностите и популяризиране на проекта на тържествена среща с родители, учители, ученици, гости и медии.

**Съгласна съм да защитавам проекта си пред публика:**

**Да □ Не □**

**Съгласна съм проектът ми да се използва при методическата оценка на обучението по гражданско образование или изследователски проекти, съгласно Закона за авторското право и сродните му права:**

**Да □ Не □**

**Съгласна съм резюме на проекта ми да се огласява:**

**Да □ Не □**

**Съгласна съм проектът ми да бъде публикуван и популяризиран, съгласно Закона за авторското право и сродните му права:**

**Да □ Не □**

**Трите имена на автора/ите на проекта:**

Ралица Генадиева Ганева

Мария Златинова Златева

**Данни за автора, който ще представя проекта на заключителния кръг:**

**Проекта ще представя:** Ралица Генадиева Ганева

**Училище**: ОУ „Любен Каравелов“, гр. Попово, обл.Търговище

**Учители**: Ани Иванова Станева и Росица Божкова Даракова

**Клас на обучение**: трети „б“

**Адрес на местоживеене**: 7800 гр.Попово,бул.“България“ №68 А, ет.2

**Телефон**:0897 80 13 86 , 0885 73 61 31

**E-mail**:oukaravelov@abv.bg

**Директор:……………………**

 **/ Марина Димитрова/**